Почетком II светског рата, америчка војска је још увек била увелико наоружана пушкама М1903, а коришћене су све до битке за Гвадалканал и у мањој мери до краја рата услед недостатака новијих модерних М1 Гаранд. Бразилске експедиционе снаге које су се бориле на италијанском фронту у саставз 5те америчке армије су биле опремљене пушкама М1903 Спрингфилд. Августа 1943. снаге Слободне Француске под командом генерала де Гола су пренаоружане америчким пушкама М1903 и М1917 и коришћене су све до краја рата. Французи су касније ове пушке користили и током рата у Индокини.